A partir del 2 de setembre es podrà aconseguir el Carnet Jove a través del Casal Jove
08 d’agost 2019

![](/media/lw1pblz0/92-casal-jove0029.jpg)  

El Carnet Jove és un document personal i intransferible que oferix als jóvens entre 14 i 30 anys, tots dos inclusivament, servicis i avantatges per a facilitar la seua mobilitat i intercomunicació, com també, possibilitar-los l'accés a béns i servicis de caràcter social, cultural, econòmic, recreatiu, esportiu, de consum, transport i similars.

A partir del 2 de setembre es podrà aconseguir este Carnet Jove on el demandant haurà d'emplenar el formulari sol·licitat i abonar una taxa fixada. Amb això el carnet tindrà una validesa de dos anys comptats des de la seua data d'expedició. D'altra banda, estan exempts i/o obtenen bonificacions les víctimes de violència de gènere, família nombrosa, discapacitats i famílies monoparentals.

A més, té validesa en tot Espanya i en més de 40 països europeus i permet obtindre descomptes en comerços, autoescoles, perruqueries, botigues, activitats culturals i esportives, transport urbà i interurbà, ofertes especials de viatges, allotjaments per a viatges i activitats, i com a novetat, més de 300 albergs juvenils a Espanya i de més de 4.000 a tot el món, accés a programes de mobilitat juvenil nacionals i internacionals, descomptes complementaris als del Carnet Jove, tant en entitats nacionals com en entitats d'altres països i també, en activitats organitzades per l'IVAJ.

Per a dur a terme este tràmit s'haurà d'aportar el DNI original, el formulari de sol·licitud i el justificant de pagament. Si existira bonificació en el pagament, també s'aportarà el document que justifique la bonificació. El lloc per poder realitzar tota esta tramitació serà el Casal Jove del Port de Sagunt (c/ Vent de Marinada s/n), on també es pot obtindre més informació.​

​

*   [](http://www.facebook.com/sharer.php?u=https://aytosagunto.es/va/actualitat/a-partir-del-2-de-setembre-es-podra-aconseguir-el-carnet-jove-a-traves-del-casal-jove/ "Facebook")
*   [](http://twitter.com/share?url=https://aytosagunto.es/va/actualitat/a-partir-del-2-de-setembre-es-podra-aconseguir-el-carnet-jove-a-traves-del-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/a-partir-del-2-de-setembre-es-podra-aconseguir-el-carnet-jove-a-traves-del-casal-jove/ "Linked In")
*   [](mailto:?body=https://aytosagunto.es/va/actualitat/a-partir-del-2-de-setembre-es-podra-aconseguir-el-carnet-jove-a-traves-del-casal-jove/)